cometadata/datacite-titles-descriptions-related-identifiers huggingface dataset:
DOI: 10.14457/tu.the.2014.156
title: การศึกษาความสัมพันธ์ระหว่างบรรยากาศองค์การและปัจจัยส่วนบุคคลที่ส่งผลต่อการลาออกกับความตั้งใจลาออกของพนักงานรัฐวิสาหกิจ

description: การวิจัยนี้มีวัตถุประสงค์เพื่อศึกษาแนวทางการรักษาพนักงานให้คงอยู่กับองค์การกรณีศึกษาองค์การรัฐวิสาหกิจ เพื่อศึกษาความสัมพันธ์ระหว่างบรรยากาศองค์การกับความตั้งใจลาออกของพนักงานในองค์การรัฐวิสาหกิจ และเพื่อศึกษาว่าปัจจัยส่วนบุคคลที่มีผลต่อการหาทางเลือกมารองรับการลาออกจากองค์การนั้น ซึ่งส่งผลให้เกิดความตั้งใจลาออกของพนักงานในองค์การรัฐวิสาหกิจ กรณีศึกษา การไฟฟ้านครหลวง (เขตวัดเลียบ) กลุ่มตัวอย่างที่ใช้ในการศึกษาวิจัยครั้งนี้ จำนวนทั้งสิ้น 324 คนโดยใช้สูตรการหาตัวอย่างของ Taro Yamane (1973) เก็บข้อมูลโดยใช้แบบสอบถามและนำมาวิเคราะห์ข้อมูลทางสถิติแบบค่าสัมประสิทธิสหสัมพันธ์ แบบเพียร์สัน (Pearson Product Moment Correlation Coefficient) และการวิเคราะห์ข้อมูลถดถอยพหุคูณแบบขั้นตอน (Stepwise Multiple Regression Analysis) จากผลการวิจัยพบว่า บรรยากาศองค์การของการไฟฟ้านครหลวง(เขตวัดเลียบ)ทั้ง 6 ด้าน มีความสัมพันธ์เชิงลบกับความตั้งใจลาออกของพนักงานรัฐวิสาหกิจ ได้แก่ ด้านการมีส่วนร่วม ด้านโครงสร้าง ด้านการให้รางวัล ด้านความอบอุ่นและการสนับสนุน ด้านความเจริญก้าวหน้าและการพัฒนา และด้านการควบคุม ซึ่งด้านการมีส่วนร่วม และ ด้านความเจริญก้าวหน้าและการพัฒนาเป็นปัจจัยที่มีอิทธิพลต่อความตั้งใจลาออกของพนักงานรัฐวิสาหกิจ ในขณะที่ปัจจัยส่วนบุคคลที่มีผลต่อการหาทางเลือกมีความสัมพันธ์เชิงบวกกับความตั้งใจลาออกของพนักงานรัฐวิสาหกิจ โดยที่ความกลัวการเปลี่ยนแปลงและความเสี่ยงที่จะเกิดขึ้นในองค์การทางเลือก ความกลัวการเปลี่ยนแปลงในปัจจัยภายนอก เช่น สังคม การเมือง เศรษฐกิจ เป็นต้น เป็นอุปสรรคต่อการมีทางเลือก และความรักในงานที่ทำหรือรักในองค์การ เป็นปัจจัยที่มีอิทธิพลต่อความตั้งใจลาออกของพนักงานรัฐวิสาหกิจ ซึ่งผลการศึกษาวิจัยครั้งนี้ชี้ให้เห็นอย่างชัดเจนว่าปัจจัยส่วนบุคคลที่มีผลต่อทางเลือกรองรับการลาออกจากองค์การสามารถพยากรณ์ความตั้งใจลาออกจากองค์การของพนักงานรัฐวิสาหกิจได้มากกว่าปัจจัยบรรยากาศองค์การ นอกจากนี้ถือเป็นงานวิจัยแรกที่สามารถพิสูจน์ถึงปัจจัยที่ทำให้เกิดความตั้งใจลาออกของพนักงานรัฐวิสาหกิจ โดยเน้นปัจจัยเรื่องบรรยากาศองค์การและปัจจัยส่วนบุคคลที่มีผลต่อทางเลือกหาองค์การอื่นมารองรับการลาออก
DOI: 10.15151/esrf-es-133044090
title: Multi-scale crystallographic study of heterogeneous ancient black pigments
DOI: 10.14457/nu.res.2015.13
title: โครงการการสื่อสารคุณค่าของงานความรู้เพื่อการพัฒนาพื้นที่ : การเสนอข่าวสารการท่องเที่ยวเชิงวัฒนธรรมในท้องถิ่นผ่านหนังสือพิมพ์ฝึกปฏิบัติ
DOI: 10.14457/tu.the.2014.157
title: แนวทางการพัฒนาอาคารชุดพักอาศัยรวมสำหรับผู้เลี้ยงสุนัข

description: สังคมไทยมีความนิยมเลี้ยงสุนัขมายาวนาน แต่การพัฒนาที่อยู่อาศัยในยุคปัจจุบัน ไม่ได้คำนึงถึงการอยู่อาศัยร่วมกันของคน และ สุนัข ทำให้เกิดปัญหาหลายประการต่อสุนัข ผู้เลี้ยง และเพื่อนบ้านการวิจัยนี้เป็นการศึกษา ความต้องการ และ พฤติกรรมของผู้เลี้ยงสุนัข ซึ่งจัดว่าเป็นตลาดเฉพาะกลุ่ม (niche market) เพื่อหาคำตอบในเรื่องส่วนประสมทางการตลาด (4Ps) โดยเฉพาะรูปแบบสินค้า คือที่อยู่อาศัยที่ตอบสนองการเลี้ยงสุนัข ซึ่งเป็นกุญแจความสำเร็จของตลาดเฉพาะกลุ่ม วิธีการวิจัยโดยการสัมภาษณ์กลุ่มตัวอย่างที่เป็นผู้เชี่ยวชาญด้านสุนัข ร่วมกับการแจกแบบสอบถามผู้เลี้ยงสุนัขที่ โดยใช้แบบสอบถามออนไลน์เป็นหลัก ผลการวิจัย ได้คำแนะนำจากสัตว์แพทย์ และ ผู้เชี่ยวชาญด้านสุนัข ที่สามารถนำมากำหนดแนวความคิดในวางผัง และออกแบบโครงการ ที่มีลักาณะเฉพาะได้อย่างไม่ยุ่งยาก ส่วนผลการวิเคราะห์แบบสอบถาม ได้ข้อมูลความต้องการสำหรับตอบเรื่องส่วนประสมทางการตลาดทั้งหมด การวิจัยพบกว่าผู้เลี้ยงสุนัขส่วนใหญ่ไม่นิยมเลี้ยงสุนัขในห้องปรับอากาศ และ ต้องการที่อยู่อาศัยที่อากาศถ่ายเทได้ดีมากที่สุด สำหรับพื้นที่ส่วนกลางต้องการพื้นที่ส่วนกลางที่สามารถจูงสุนัขเดินได้ และ มีจุดที่เตรียมไว้เป็นที่ขับถ่ายของสุนัข สิ่งอำนวยความสะดวกที่ต้องการมากที่สุดคือ คลินิกสัตว์เล็ก และ การบริการที่ผู้เลี้ยงสุนัขต้องการมากที่สุด คือบริการฝึกสุนัขให้ขับถ่ายในที่ ๆ  กำหนดไว้
DOI: 10.14457/tu.the.2014.158
title: การศึกษาความเป็นไปได้การพัฒนาโครงการที่อยู่อาศัยประเภทบ้านเดี่ยวในย่านบางบัวทอง

description: ที่มาของการศึกษาความเป็นไปได้การพัฒนาโครงการที่อยู่อาศัยประเภทบ้านเดี่ยวในย่านบางบัวทองนี้เนื่องจากได้มีผู้มาเสนอขายที่ดินขนาดประมาณ 17 ไร่ในย่านบางบัวทองซึ่งพิจารณาในเบื้องต้นจากทำเลที่ตั้งแล้วมีความเป็นไปได้ในการพัฒนาโครงการที่อยู่อาศัยประเภทแนวราบ ที่ดินอยู่ในทำเลที่มีการคมนาคมสะดวกมีถนนสายหลักล้อมรอบ อยู่ห่างจากสถานีรถไฟฟ้าสายสีม่วง สถานีบางพลูประมาณ 4 กิโลเมตร มีศูนย์การค้าขนาดใหญ่อยู่ระหว่างการก่อสร้าง และมีบริการสาธารณะอื่นๆ ในพื้นที่อย่างครบครัน อย่างไรก็ตามพื้นที่บางบัวทองเป็นพื้นที่ที่มีการแข่งขันสูงและมีการพัฒนาโครงการอสังหาริมทรัพย์แนวราบในพื้นที่อย่างต่อเนื่องจึงต้องทำการศึกษาความเป็นไปได้อย่างละเอียดเพื่อหาต้นทุนค่าที่ดินที่เหมาะสมสำหรับโครงการ รูปแบบและโครงการที่เหมาะสมจะพัฒนา การกำหนดตลาดกลุ่มเป้าหมาย การวางตำแหน่งผลิตภัณฑ์ ราคาขายและอัตราผลตอบแทนที่ได้รับ
DOI: 10.14457/tu.the.2014.159
title: ปัจจัยส่วนบุคคล ปัจจัยทางวัฒนธรรม สังคม จิตวิทยา และพฤติกรรมการตัดสินใจซื้อหมู่บ้านผู้สูงอายุหลังวัยเกษียณของประชากรในกรุงเทพมหานคร

description: การวิจัยเชิงปริมาณน้ีมุ่งเน้นการศึกษาถึงปัจจัยส่วนบุคคล วัฒนธรรม สังคม และ จิตวิทยาท่ีมี อิทธิพลต่อพฤติกรรมการตัดสินใจซื้อโครงการหมู่บ้านผู้สูงอายุหลังวัยเกษียณของประชาชนในเขต กรุงเทพหมหานคร โดยดาเนินการเก็บข้อมูลด้วยแบบสอบถามจากกลุ่มบุคคลก่อนวัยเกษียณ จานวน 400 ชุด วิเคราะห์ข้อมูลด้วยสถิติเชิงพรรณา ได้แก่ ความถี่ ร้อยละ รวมถึงทดสอบสมมติฐานเกี่ยวกับความสัมพันธ์ระหว่าง ปัจจัยส่วนบุคคลท่ีมีอิทธิพลต่อพฤติกรรมการตัดสินใจซ้ือด้วยสถิติทดสอบ t-test และ f-test และทดสอบสมมติฐาน ที่สัมพันธ์ระหว่างปัจจัยทาง วัฒนธรรม สังคม และจิตวิทยาท่ีมีอิทธิพลต่อการตัดสินใจซื้อหมู่บ้านผู้สูงอายุ ด้วย สถิติวิธีไควสแควร์ ผลการวิจัยพบว่า ผู้ตอบแบบสอบถามส่วนใหญ่พักอาศัยกับคู่สมรส ร้อยละ 58.5 และเป็น ครอบครัวขนาดกลาง ร้อยละ 47.0 ปัจจัยทางสังคมส่วนใหญ่ไม่เคยทากิจกรรมร่วมกับคนอื่นร้อยละ 68.0 และชอบ ใช้ชีวิตอยู่ในชนบทร้อยละ 56.3 ปัจจัยด้านจิตวิทยามีความพึงพอใจในรูปแบบของบ้านผู้สูงอายุร้อยละ 91.8 ปัจจัย ด้านพฤติกรรมการตัดสินใจซื้อ พบว่า ช่วงอายุท่ีสนใจซื้ออยู่ในช่วงมากกว่า 65 ปี ร้อยละ 70.5 ราคาที่สนใจซ้ือ 1,000,001-2,000,000 บาท ร้อยละ 49.2 และสถานท่ีต้ังที่สนใจซ้ือมีรถโดยสารวิ่งผ่านหลายสาย ร้อยละ 91.5 ส่วน การทดสอบสมมติฐาน พบว่า ความสัมพันธ์ระหว่างปัจจัยส่วนบุคคล ปัจจัยทางวัฒนธรรม สังคม และจิตวิทยามี อิทธิพลต่อพฤติกรรมการตัดสินใจซื้ออย่างมีนัยสาคัญทางสถิติท่ีระดับ0.05 ผลการวิจัยนี้สามารถใช้เป็นแนวทาง สาหรับผู้ประกอบการอสังหาริมทรัพย์ในการพัฒนาโครงการหมู่บ้านผู้สูงอายุให้สอดคล้องกับปัจจัยส่วนบุคคล ปัจจัยทางวัฒนธรรม สังคม จิตวิทยา และพฤติกรรมการตัดสินใจซื้อของผู้บริโภคต่อไป
DOI: 10.14457/tu.the.2014.160
title: การกระจายการลงทุนทางธุรกิจและการตกแต่งกำไรของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างการกระจายการลงทุนทางธุรกิจและการตกแต่งกำไรของบริษัทจดทะเบียนในตลาดหลักทรัพย์แห่งประเทศไทย กลุ่ม SET 100 ในช่วงปี 2554-2556 โดยมีจำนวนกลุ่มตัวอย่างทั้งหมด 243 ข้อมูลตัวอย่าง ในส่วนการกระจายการลงทุนทางธุรกิจนั้นผู้วิจัยเลือกวัดการกระจายการลงทุนโดยใช้ระดับการกระจายการลงทุนไปยังธุรกิจที่สัมพันธ์กันและไม่สัมพันธ์กันซึ่งคำนวณจาก Entropy Index ส่วนการตกแต่งกำไรผู้วิจัยใช้ตัวชี้วัดคือขนาดของรายการคงค้างที่เกิดจากดุลยพินิจของผู้บริหารซึ่งคำนวณจากตัวแบบ The Modified Jones ผลการวิเคราะห์พบว่าระดับการกระจายการลงทุนไปยังธุรกิจที่สัมพันธ์กันไม่มีความสัมพันธ์กับการตกแต่งกำไรอย่างมีนัยสำคัญ ซึ่งอาจจะมีสาเหตุมาจากการกระจายการลงทุนไปยังธุรกิจที่สัมพันธ์กันมีความสัมพันธ์กับผลการดำเนินงานที่ดีขึ้นอยู่แล้ว ดังนั้นผู้บริหารจึงไม่มีแรงจูงใจในการตกแต่งกำไร ส่วนระดับการกระจายการลงทุนไปยังธุรกิจที่ไม่สัมพันธ์กันพบว่าไม่มีความสัมพันธ์กับการตกแต่งกำไรอย่างมีนัยสำคัญเช่นกัน ซึ่งอาจจะเป็นเพราะผลกำไรและรายการคงค้างของแต่ละธุรกิจมีความสัมพันธ์กันน้อย จึงทำให้รายการคงค้างเกิดการหักลบกันเองเมื่อนำผลประกอบการมารวมกันในระดับบริษัทใหญ่ ซึ่งถือเป็นการยากต่อผู้บริหารที่จะทำการตกแต่งกำไรโดยใช้รายการคงค้างทางบัญชี จึงอาจเป็นสาเหตุที่ทำให้งานวิจัยนี้ไม่พบความสัมพันธ์ดังกล่าว นอกจากนี้ยังพบว่าบริษัทจดทะเบียนในตลาดหลักทรัพย์แห่งประเทศไทย กลุ่ม SET 100 ส่วนใหญ่มีระดับการกระจายการลงทุนไปยังธุรกิจที่ไม่สัมพันธ์กันมากกว่าระดับการกระจายการลงทุนไปยังธุรกิจที่สัมพันธ์กัน สำหรับตัวแปรควบคุมพบว่าอัตราผลตอบแทนจากสินทรัพย์และอัตราส่วนหนี้สินรวมต่อสินทรัพย์รวมมีความสัมพันธ์ทางบวกอย่างมีนัยสำคัญกับการตกแต่งกำไร
DOI: 10.14457/tu.the.2014.161
title: การศึกษาเชิงตัวเลขเพื่อทำนายอิทธิพลของความชื้นต่อสมรรถนะผนังปล่องรังสีดวงอาทิตย์

description: งานวิจัยนี้ศึกษาอิทธิพลของความชื้นที่มีต่อสมรรถนะผนังปล่องรังสีดวงอาทิตย์ โดยการจำลองการไหลของอากาศสองมิติด้วยโปรแกรมการคำนวณพลศาสตร์ของไหล ANSYS fluent 14.0 โดยอ้างอิงอัตราส่วนความสูงต่อความกว้างของปล่องรังสีดวงอาทิตย์ที่ให้อัตราการระบายอากาศสูงสุดจากงานวิจัยก่อนหน้า ซึ่งงานวิจัยนี้ได้มีการสอบเทียบผลการทดลอง (validation) กับงานวิจัยอื่นมาแล้วพบว่า โปรแกรมสามารถวิเคราะห์ผลได้ตรงกับผลการทดลองจริง การจำลองวิเคราะห์เปรียบเทียบผลของอากาศที่กำหนดคุณสมบัติแตกต่างกัน 2 แบบคือ การกำหนดอากาศให้เป็นอากาศแห้ง (dry air) ที่ใช้คุณสมบัติของก๊าซในอุดมคติ และการกำหนดอากาศให้เป็นอากาศที่มีความชื้น (moist air) ที่มีคุณสมบัติเป็นของผสม (air-vapor mixture) โปรแกรมคำนวณพลศาสตร์ของไหลสามารถวิเคราะห์อากาศที่มีความชื้นได้โดยใช้โหมด species transport โดยการกำหนดให้ สปีชีส์ที่ 1 เป็นไอน้ำ (vapor) และสปีชีส์ที่ 2 เป็นอากาศ (air) ที่มีอัตราส่วนมวลแต่ละสปีชีส์ที่ทางเข้าปล่องตามอัตราส่วนความชื้นในอากาศงานวิจัยนี้กำหนดความสูงของผนังเท่ากับ 3.00 เมตรทุกกรณี ค่าความชื้นกำหนดจากค่าสัดส่วนมวล (mass fraction) ในโปรแกรม ANSYS fluent 14.0 โดยงานวิจัยนี้จะกำหนดขอบเขตการศึกษาการวิเคราะห์อากาศชื้นที่มีความชื้นสัมพัทธ์ (relative humidity) ระหว่าง 30%-80% ในโหมด species transport ผลการจำลองเมื่อปล่องรังสีดวงอาทิตย์อยู่ในสภาวะคงที่พบว่าความเร็วอากาศและอุณหภูมิภายในช่องอากาศระหว่างผนังไม่แตกต่างกันที่ค่าความชื้นดังกล่าว อย่างไรก็ตามเมื่อเปรียบเทียบอากาศแห้ง กับอากาศที่มีความชื้น พบว่าความเร็วอากาศและทิศทางของการไหลมีความแตกต่างกัน อากาศแห้งจะมีความเร็วอากาศเฉลี่ยภายในปล่องสูงกว่าอากาศชื้นคิดเป็นร้อยละเท่ากับ 15.6 ที่ช่องทางออกอากาศ และร้อยละ 26.3 ที่ช่องทางเข้า อากาศชื้นมีความเร็วอากาศที่น้อยกว่าอากาศแห้งทำให้มีการระบายอากาศร้อนได้น้อยกว่าอากาศแห้ง ปล่องอากาศชื้นจึงมีการสะสมความร้อนภายในซึ่งส่งผลต่ออุณหภูมิโดยรวมภายในปล่องที่สูงกว่าอากาศแห้งประมาณ 0.5C ผลการจำลองการเปลี่ยนขนาดช่องอากาศระหว่างผนัง 3 ขนาดคือ 0.10 เมตร 0.20 เมตร และ 0.30 เมตร พบว่าไม่ส่งผลต่อทิศทางการระบายอากาศหรืออุณหภูมิในปล่องในกรณีที่อากาศแห้ง แต่จะพบการวนกลับของอากาศชื้นในช่วงกลางปล่องลงมาที่ช่องเปิดทางเข้าเมื่อช่องอากาศมีขนาดแคบหรือกว้างจนเกินไป ผลการจำลองการเปลี่ยนขนาดช่องเปิดอากาศเข้าและออก 3 ขนาดคือ 0.05 เมตร 0.10 เมตร และ 0.15 เมตร พบอากาศไหลวนกลับที่กลางปล่องและการไหลย้อนกลับที่ช่องทางออกเมื่อช่องเปิดมีขนาดมากกว่า 0.05 m อัตราส่วนของความสูงต่อความกว้างของปล่องที่เหมาะสมที่สุดเท่ากับ 13.8 : 1 หรือมีค่าเท่ากับความสูงผนัง 3.00 เมตร ช่องอากาศระหว่างผนัง 0.20 เมตร ซึ่งตรงการทดลองจริงในงานวิจัยก่อนหน้าในประเทศไทย ขนาดช่องเปิดทางเข้าและออกอากาศควรจำกัดให้มีขนาดไม่เกิน 0.05 เมตร เพื่อประสิทธิภาพการระบายอากาศสูงสุด
DOI: 10.14457/tu.the.2014.163
title: ปัจจัยที่ดึงดูดให้บุคลากรอยากมาสมัครงานกับองค์กร

description: การวิจัยครั้งนี้ศึกษาเรื่อง “ปัจจัยที่ดึงดูดให้บุคลากรอยากมาสมัครงานกับองค์กร” โดยมีวัตถุประสงค์เพื่อศึกษาถึงปัจจัยที่มีผลต่อแรงจูงใจในการอยากมาสมัครงานกับองค์กรเอกชน เพื่อเป็นแนวทางให้องค์กรเอกชนต่างๆ พัฒนาปรับปรุงปัจจัยที่บกพร่องทำให้สามารถเป็นจุดที่ดึงดูดให้บุคลากรที่มีความรู้ความสามารถเข้ามาสมัครงานกับองค์กร และเข้ามาช่วยพัฒนาองค์กรให้ก้าวหน้าต่อไปงานวิจัยนี้เก็บข้อมูลโดยใช้วิธีการแจกแบบสอบถามออนไลน์ไปยังกลุ่มพนักงานในองค์กรเอกชน ที่ตั้งในกรุงเทพมหานครและปริมณฑล สามารถรวบรวมข้อมูลจากกลุ่มตัวอย่างได้ 428 คน จากนั้นทำการวิเคราะห์ข้อมูลโดยใช้โปรแกรมสำเร็จรูปทางสถิติ ทำการวิเคราะห์ปัจจัย (Factor Analysis) เพื่อจัดกลุ่มตัวแปรในแต่ละปัจจัยที่ทำการศึกษา โดยปัจจัยที่มีความสัมพันธ์จะถูกจัดกลุ่มเข้าด้วยกัน และนำมาทำการวิเคราะห์การถดถอย (Regression) เพื่อศึกษาความสัมพันธ์ระหว่างปัจจัยที่ได้จากการทำการวิเคราะห์ปัจจัย (Factor Analysis) กับความตั้งใจในการสมัครงานกับองค์กรผลการวิจัยพบว่า ปัจจัยที่ดึงดูดให้บุคลากรอยากมาสมัครงานกับองค์กร ได้แก่ ปัจจัยด้านค่าตอบแทนและลักษณะงาน ปัจจัยด้านโอกาสในการก้าวหน้าและนโยบายองค์กร ปัจจัยด้านความมีชื่อเสียงและขนาดองค์กร ปัจจัยด้านสภาพแวดล้อมและความมั่นคงขององค์กร และปัจจัยด้านการสื่อสารนโยบาย ส่วนการสำรวจความเห็นของกลุ่มตัวอย่างเมื่อมีโอกาสในการตัดสินใจใหม่ที่จะเลือกทำงานกับองค์กรปัจจุบัน ผลปรากฏว่า ระดับความเห็นของกลุ่มตัวอย่างเมื่อมีโอกาสในการตัดสินใจใหม่ที่จะเลือกทำงานกับองค์กรปัจจุบัน อยู่ในระดับความตั้งใจมาก ในการเข้าร่วมทำงานกับองค์กรปัจจุบันที่ผู้ตอบแบบสอบถามทำอยู่
DOI: 10.14457/tu.the.2017.478
title: ปัจจัยสนับสนุนและอุปสรรคในการจัดทำรายงาน SHEE & CSR Eco: กรณีศึกษาการนิคมอุตสาหกรรมแห่งประเทศไทย

description: การค้นคว้าอิสระครั้งนี้เป็นงานวิจัยเชิงคุณภาพมีวัตถุประสงค์เพื่อศึกษาปัจจัยสนับสนุนและอุปสรรคในการจัดทำรายงาน SHEE & CSR ECO: กรณีศึกษาการนิคมอุตสาหกรรมแห่งประเทศไทย โดยใช้การสัมภาษณ์เชิงลึกจากคณะทำงานทั้งหมด 2 ฝ่าย คือ ฝ่ายสิ่งแวดล้อมและฝ่ายชุมชนสัมพันธ์ ผลการศึกษาพบว่า ปัจจัยที่สนับสนุนให้จัดทำรายงาน SHEE & CSR ECO คือ ปัจจัยเรื่องนโยบายของรัฐบาลและแรงผลักดันจากการบริหาร ปัจจัยเรื่องตัวชี้วัดขององค์กร  ปัจจัยเรื่องการตอบสนองความต้องการของผู้มีส่วนได้ส่วนเสีย  ปัจจัยเรื่องสร้างความเชื่อมั่นและภาพลักษณ์ให้กับองค์กร และปัจจัยเรื่องเผยแพร่ข้อมูลและประชาสัมพันธ์ นอกจากนี้งานวิจัยยังพบว่าอุปสรรคในการจัดทำรายงาน คือ  ปัจจัยเรื่องการรวบรวมข้อมูล ปัจจัยเรื่องความไม่เข้าใจและไม่ให้ความร่วมมือของพนักงาน และปัจจัยเรื่องความล่าช้าในการจัดทำรายงาน
DOI: 10.14457/tu.the.2017.479
title: การพยากรณ์ความน่าจะเป็นระดับอาการวิกฤตของผู้ป่วยฉุกเฉินโดยใช้ตัวแบบการวิเคราะห์ถดถอยลอจิสติกสำหรับข้อมูลเชิงอันดับ

description: งานวิจัยครั้งนี้เป็นการศึกษาข้อมูลย้อนหลังของผู้รับบริการด้านการแพทย์ฉุกเฉินจากสถาบันการแพทย์ฉุกเฉินแห่งชาติ ในปี พ.ศ. 2560 จำนวน 1500 ราย เพื่อใช้ในการพยากรณ์ความน่าจะเป็นระดับอาการวิกฤติของผู้ป่วยฉุกเฉินโดยใช้ตัวแบบการวิเคราะห์ถดถอยลอจิสติกสำหรับข้อมูลเชิงอันดับที่เหมาะสม พร้อมทั้งเปรียบเทียบการคัดแยกระดับอาการวิกฤตของผู้ป่วยโดยใช้ตัวแบบทางสถิติและการคัดแยกโดยผู้ปฏิบัติการซึ่งพิจารณาจากการพยากรณ์มีความสอดคล้องตามการคัดแยกระดับอาการของผู้ป่วย ณ ห้องฉุกเฉินโดยทีมแพทย์ ในการวิเคราะห์กำหนดระดับความเร่งด่วนของอาการผู้ป่วยเป็น 3 ระดับคือ ผู้ป่วยฉุกเฉินไม่รุนแรง ผู้ป่วยฉุกเฉินเร่งด่วน และผู้ป่วยฉุกเฉินวิกฤต มีตัวแปรอธิบายจำนวน 14 ตัวแปร จากผลการวิจัยพบว่าตัวแบบลอจิตที่เหมาะสมคือ ตัวแบบลอจิตพหุกลุ่มโดยมีตัวแปรอธิบายที่ส่งผลต่อระดับอาการวิกฤต 4 ตัวแปร ได้แก่ อัตราการเต้นของหัวใจ การสื่อภาษาที่ดีที่สุด ความเข้มข้นของออกซิเจนในเลือด และระดับน้ำตาลในเลือด โดยที่ผลของการพยากรณ์โดยใช้ตัวแบบลอจิตพหุกลุ่มมีความสอดคล้องกับการคัดแยกระดับอาการของผู้ป่วย ณ ห้องฉุกเฉินโดยทีมแพทย์ ร้อยละ 51.81
DOI: 10.14457/tu.the.2017.480
title: การสนับสนุนผู้ประกอบการในการนำนวัตกรรมมาใช้

description: งานวิจัยนี้มีวัตถุประสงค์เพื่อให้ธุรกิจขนาดกลางและขนาดย่อม สามารถที่จะขับเคลื่อน และยกระดับขีดความสามารถในการแข่งขันได้ โดยการพัฒนานวัตกรรมเป็นสิ่งที่จำเป็นในการสร้างความแตกต่างและช่วยเพิ่มขีดความสามารถในการแข่งขัน และยังเป็นเครื่องมือที่ช่วยสร้างการเติบโตอย่างยั่งยืนของธุรกิจ อย่างไรก็ตามผู้ประกอบการมักเผชิญกับอุปสรรคต่างๆในการขับเคลื่อนนวัตกรรม ดังนั้นงานวิจัยนี้จึงทำการศึกษาเพื่อลดช่องว่างในการสนับสนุนของหน่วยงานภาครัฐและตลาดทุนเพื่อผลักดันให้ผู้ประกอบการพัฒนานวัตกรรม ซึ่งผลการศึกษาเชิงคุณภาพจากการสัมภาษณ์ผู้ทรงคุณวุฒิจากหน่วยงานภาครัฐและจากตลาดหลักทรัพย์ พบว่า หน่วยงานภาครัฐและตลาดทุนมีบทบาทและดำเนินโครงการ โดยสรุป 7 ด้าน คือ ด้านนโยบายและแผน ด้านการเงิน ด้านภาษี ด้านการตลาด ด้านวิทยาศาสตร์เทคโนโลยีและนวัตกรรม ด้านการให้ข้อมูลและระบบข้อมูล ด้านการพัฒนาบุคลากร พร้อมทั้งศึกษาเชิงปริมาณด้วยแบบสอบถามความคิดเห็นและการเข้าถึงนโยบายและบทบาทของภาครัฐและตลาดทุนจากผู้ประกอบการ พบว่า ผู้ประกอบการยังไม่ทราบถึงบทบาทด้านภาษี/กฎหมายและประสบปัญหาการเข้าถึงข้อมูล การเข้าถึงแหล่งเงินทุน และการพัฒนาบุคลากร เนื่องจากในประเทศไทยมีหน่วยงานต่างๆ ที่ส่งเสริมและพัฒนาผู้ประกอบการทั้งภาครัฐและภาคเอกชนอยู่เป็นจำนวนมาก ซึ่งดำเนินงานและความรับผิดชอบแตกต่างกันไป ทำให้ผู้ประกอบการไม่ทราบว่ามีหน่วยงานใดบ้างที่สามารถจะช่วยเหลือด้านต่างๆ ได้อย่างครบถ้วน ดังนั้น ควรมีการจัดการระบบข้อมูลข่าวสารสำหรับผู้ประกอบการพร้อมทั้งมีหน่วยงานเฉพาะ เพื่อเป็นศูนย์กลางในการติดต่อสื่อสาร และเสริมสร้างองค์ความรู้ด้านนวัตกรรมแก่ผู้ประกอบการอย่างเป็นรูปธรรม ต่อเนื่องจนประสบความสำเร็จในการนำผลิตภัณฑ์ออกสู่ตลาด
DOI: 10.14457/tu.the.2017.481
title: โมเดลสมการเชิงโครงสร้างของการซื้อสินค้าออนไลน์ บริบทเสื้อผ้าแฟชั่น

description: งานวิจัยนี้มีวัตถุประสงค์เพื่อศึกษาโมเดลสมการเชิงโครงสร้างของการซื้อสินค้าออนไลน์ บริบทเสื้อผ้าแฟชั่น พาณิชย์อิเล็กทรอนิกส์ประเภท B2C และเสนอแนะแนวทางในการดำเนินกลยุทธ์ทางธุรกิจเพื่อสร้างความได้เปรียบในการแข่งขันธุรกิจออนไลน์ ซึ่งงานวิจัยนี้เป็นงานวิจัยเชิงปริมาณ มีขั้นตอนในการศึกษาวิจัยแบ่งออกเป็น 4 ขั้นตอนหลัก คือ (1) การศึกษาทบทวนวรรณกรรมและงานวิจัยที่เกี่ยวข้อง (2) การสังเกตการณ์ (3) การสัมภาษณ์เชิงลึกผู้เชี่ยวชาญที่มีประสบการณ์เกี่ยวข้องกับงานวิจัย (4) การวิเคราะห์และสรุปผลงานวิจัย โดยใช้แบบสอบถามเป็นเครื่องมือในการวิจัย และวิเคราะห์ข้อมูลโดยใช้เทคนิคการวิเคราะห์ปัจจัยเชิงสำรวจ และการวิเคราะห์สมการโครงสร้าง ผลการวิจัยพบว่าปัจจัยที่มีผลต่อความภักดีของลูกค้าในการซื้อสินค้าออนไลน์ บริบทเสื้อผ้าแฟชั่น ประกอบด้วย 4 ปัจจัยหลัก ได้แก่ (1) คุณภาพของข้อมูล (information quality)  (2) คุณภาพของการบริการ (service quality) (3) ความไว้วางใจ (trust) (4) 4C’s : มุมมองด้านความต้องการของลูกค้า (customer need) กลยุทธ์ทางการตลาดด้านต้นทุน (cost) และมุมมองด้านการสื่อสาร (communication) ผลการวิจัยนี้สามารถนำไปประยุกต์ใช้ในการดำเนินธุรกิจพาณิชย์อิเล็กทรอนิกส์ประเภท B2C ได้ ใช้เป็นแนวทางในการวางแผนกลยุทธ์ทางตลาดและการพัฒนาผลิตภัณฑ์ เพื่อตอบสนองความต้องการของผู้บริโภคได้และเพิ่มขีดความสามารถในการแข่งขันธุรกิจได้อย่างยั่งยืน
DOI: 10.14457/tu.the.2014.162
title: อิทธิพลของทัศนคติด้านความเป็นส่วนตัวของประชาชนต่อข้อมูลส่วนบุคคลบนกูเกิลสตรีทวิวที่มีต่อความตั้งใจเชิงพฤติกรรม

description: ปัจจุบันเทคโนโลยีสารสนเทศเชิงภูมิศาสตร์ถูกนำมาประยุกต์ใช้งานในด้านต่างๆ อย่างหลากหลายเพื่ออำนวยความสะดวกในการดำเนินชีวิตประจำวัน โดยเฉพาะกูเกิลสตรีทวิวที่ให้บริการภาพถ่ายมุมมองระดับถนนในประเทศต่างๆ ร่วมกับบริการแผนที่กูเกิล ซึ่งเผยแพร่อยู่บนอินเทอร์เน็ตอย่างสาธารณะ จึงทำให้ประชาชนเกิดความกังวลในเรื่องความเป็นส่วนตัวของข้อมูลส่วนบุคคลที่ถูกจัดเก็บและนำไปเผยแพร่อยู่บนกูเกิลสตรีทวิว ก่อให้เกิดความขัดแย้งขึ้นระหว่างความต้องการข้อมูลส่วนบุคคลจากผู้ให้บริการกับจริยธรรมในเรื่องของการละเมิดความเป็นส่วนตัวของประชาชน ซึ่งผลกระทบที่เกิดขึ้นนี้จะสร้างความเสียหายแก่ทั้งผู้ให้บริการและประชาชนผู้ที่ถูกละเมิด งานวิจัยฉบับนี้เป็นงานวิจัยที่มีวัตถุประสงค์เพื่อประเมินทัศนคติด้านความกังวลในเรื่องความเป็นส่วนตัวของประชาชนต่อข้อมูลส่วนบุคคลบนกูเกิลสตรีทวิวที่มีต่อความตั้งใจเชิงพฤติกรรม โดยอ้างอิงตามตัววัดทัศนคติด้านความเป็นส่วนตัวของผู้ใช้งานอินเทอร์เน็ต (IUIPC) ซึ่งมุ่งเน้นการวัดความกังวลในความเป็นส่วนตัวต่อข้อมูลส่วนบุคคล 3 ด้าน คือ ความกังวลด้านการจัดเก็บข้อมูล ความกังวลด้านการควบคุมข้อมูล ความกังวลด้านการรับรู้การนำข้อมูลไปใช้ และทฤษฎีความกังวลในนโยบายความปลอดภัยด้านความเป็นส่วนตัวออนไลน์ ที่มีผลต่อความเชื่อในความเสี่ยง และนำไปสู่ความตั้งใจเชิงพฤติกรรม โดยการวิจัยนี้เป็นงานวิจัยเชิงปริมาณที่ใช้แบบสอบถามแบบเอกสารเป็นเครื่องมือในการรวบรวมข้อมูลด้วยการลงพื้นที่สุ่มกลุ่มตัวอย่างที่เคยใช้งานระบบกูเกิลสตรีทวิวบริเวณสถานีรถไฟฟ้ามหานครบางหว้า – สถานีสยาม จำนวน 200 ตัวอย่าง ซึ่งผู้วิจัยได้ตรวจสอบแบบสอบถามโดยการวิเคราะห์องค์ประกอบ (Factor Analysis) และตรวจสอบความเที่ยงของเครื่องมือ (Reliability Analysis) โดยใช้วิธีหาค่าสัมประสิทธิ์แอลฟาครอนบาช (Cronbach’s Alpha) และทดสอบสมมติฐานตามแบบจำลองโดยใช้การวิเคราะห์การถดถอยเชิงพหุคูณ (Multiple Regression Analysis)ผลการวิจัยสรุปได้ว่า ความกังวลต่อการควบคุมข้อมูลมีผลต่อความเชื่อในความเสี่ยงมากที่สุด รองลงมาคือความกังวลต่อการรับรู้การนำข้อมูลไปใช้มีผลต่อความเชื่อในความเสี่ยง ความกังวลด้านนโยบายความปลอดภัยด้านความเป็นส่วนตัวออนไลน์มีผลต่อความเชื่อในความเสี่ยง ความเชื่อในความเสี่ยงมีผลต่อความตั้งใจเชิงพฤติกรรม และความกังวลด้านการจัดเก็บข้อมูลมีผลต่อความเชื่อในความเสี่ยงตามลำดับ เมื่อพิจารณาถึงความตั้งใจเชิงพฤติกรรม พบว่าประชาชนมีความตั้งใจที่จะรายงานปัญหาเกี่ยวกับข้อมูลที่ถูกละเมิดความเป็นส่วนตัวต่อระบบกูเกิลสตรีทวิวมากที่สุด รองลงมาคือรายงานปัญหาเกี่ยวกับข้อมูลที่ละเมิดความเป็นส่วนตัวต่อหน่วยงานภาครัฐ การไม่ใช้บริการกูเกิลสตรีทวิวอีกเมื่อพบการละเมิดความเป็นส่วนตัวบนกูเกิลสตรีทวิว ยินดีที่จะเปลี่ยนไปใช้บริการสตรีทวิวรายอื่นหากมีผู้ให้บริการที่สามารถดูแลข้อมูลส่วนบุคคลได้ดีกว่ากูเกิลสตรีทวิว และการบอกต่อผู้อื่นให้ทราบเรื่องการละเมิดความเป็นส่วนตัวของกูเกิลสตรีทวิว ตามลำดับ  ผลของการวิจัยนี้จะเป็นแนวทางในการกำหนดนโยบายควบคุมดูแลข้อมูลส่วนบุคคลให้ทั้งหน่วยงานภาครัฐและเอกชน อีกทั้งยังทำให้ประชาชนเกิดความตระหนักถึงความเป็นส่วนตัวต่อข้อมูลส่วนบุคคลบนระบบสารสนเทศภูมิศาสตร์ รวมไปถึงการนำเรื่องการคุ้มครองสิทธิความเป็นส่วนตัวของข้อมูลส่วนบุคคลไปพิจารณาบรรจุลงในตัวบทบัญญัติแห่งประมวลกฎหมาย
DOI: 10.14457/tu.the.2014.164
title: อิทธิพลของ salicylic acid และ folic acid ต่อฤทธิ์ต้านอนุมูลอิสระในผักบุ้งจีน และกวางตุ้งฮ่องเต้

description: Salicylic Acid (SA) และ Folic Acid (FA) จัดเป็นตัวกระตุ้นชีวภาพ (biotic elicitor) ที่ใช้ในการกระตุ้นให้พืชสร้างสารต้านอนุมูลอิสระเพิ่มขึ้น การใช้ SA และ FA ในการกระตุ้นให้พืชผักชนิดต่าง ๆ สร้างสารต้านอนุมูลอิสระมีการศึกษามาบ้างแล้วแต่ยังไม่มีการศึกษาการใช้ SA และ FA ในผักบุ้งจีน (Ipomoea aquatica Forsk.) และกวางตุ้งฮ่องเต้ (Brassica campestris var. chinensis) ซึ่งจัดเป็นผักเศรษฐกิจที่นิยมบริโภคกันอย่างแพร่หลายในประเทศไทย ดังนั้นในการทดลองนี้จึงมีวัตถุประสงค์เพื่อศึกษาผลของ SA และ FA ที่ความเข้มข้นและระยะเวลาต่าง ๆ ในการใช้ต่อการสะสมสารต้านอนุมูลอิสระในผักบุ้งจีนและกวางตุ้งฮ่องเต้ ศึกษาผลของการ priming เมล็ดผักบุ้งจีนและกวางตุ้งฮ่องเต้ด้วย SA และ FA ความเข้มข้นต่าง ๆ ต่อความงอก การเจริญเติบโต และสารต้านอนุมูลอิสระ โดยใช้เมล็ดพันธุ์ผักบุ้งจีน 2 พันธุ์ คือพันธุ์ยอดไผ่ 9 และพันธุ์เสนี 20 กวางตุ้งฮ่องเต้ 2 พันธุ์คือ พันธุ์เจียไต๋ และพันธุ์ไต้หวัน จากการแช่เมล็ดใน SA ความเข้มข้น 0 0.1 0.2 0.4 และ 0.8 mM และ FA ความเข้มข้น 0 25 50 100 200 และ 400 µM เปรียบเทียบกับ control พบว่าเมล็ดผักบุ้งจีนและกวางตุ้งฮ่องเต้ทั้งสองพันธุ์มีความงอกในแปลง ระยะเวลาเฉลี่ยในการงอก การเจริญของต้นกล้า สารประกอบฟีนอลิกทั้งหมด และฤทธิ์ต้านอนุมูลอิสระ 2,2-diphenyl-1-picrylhydrazyl  (DPPH) ไม่แตกต่างกันทางสถิติศึกษาการเจริญเติบโต และฤทธิ์ต้านอนุมูลอิสระของผักบุ้งจีนและกวางตุ้งฮ่องเต้ทั้งสองพันธุ์เมื่อพ่น SA ความเข้มข้น 0.1 0.2 0.4 และ 0.8 mM และ FA ความเข้มข้น 25 50 100 200 และ 400 µM ที่อายุ 14 วันหลังหยอดเมล็ด เปรียบเทียบกับ control และเก็บเกี่ยวผลผลิตเมื่ออายุ20 วันหลังหยอดเมล็ด พบว่าการพ่น SA และ FA ความเข้มข้นต่าง ๆ ในผักบุ้งจีนและกวางตุ้งฮ่องเต้ทั้งสองพันธุ์มีการเจริญเติบโตไม่แตกต่างกันทางสถิติ แต่การพ่น SA ความเข้มข้น 0.2 mM ผักบุ้งจีนทั้งสองพันธุ์มีปริมาณสารประกอบฟีนอลิกทั้งหมดและแคโรทีนอยด์ทั้งหมดสูงสุด และกวางตุ้งฮ่องเต้พันธุ์เจียไต๋มีปริมาณแคโรทีนอยด์ทั้งหมดสูงสุด ส่วนการพ่น FA ความเข้มข้น 100 µM มีผลให้ปริมาณสารประกอบฟีนอลิกทั้งหมดและปริมาณแคโรทีนอยด์ทั้งหมดในผักบุ้งจีนพันธุ์ยอดไผ่ 9 และกวางตุ้งฮ่องเต้พันธุ์เจียไต๋มีค่าสูงสุดอย่างมีนัยสำคัญทางสถิติ ศึกษาปริมาณสารต้านอนุมูลอิสระในผักบุ้งจีนและกวางตุ้งฮ่องเต้ โดยพ่น SA ความเข้มข้น 0.2 mM และ FA ความเข้มข้น 100 µM  1 2 4 และ 6 วันก่อนเก็บเกี่ยว เปรียบเทียบกับ control พบว่าการพ่น SA 1 วันก่อนเก็บเกี่ยว ผักบุ้งจีนพันธุ์ยอดไผ่ 9 และกวางตุ้งฮ่องเต้พันธุ์เจียไต๋มีปริมาณแคโรทีนอยด์ทั้งหมดสูงสุด ส่วนวิตามินซีในผักบุ้งจีนทั้งสองพันธุ์มีค่าสูงสุดอย่างมีนัยสำคัญทางสถิติเมื่อพ่น SA 4 และ 6 วันก่อนเก็บเกี่ยว สำหรับสารประกอบฟีนอลิกทั้งหมดไม่มีความแตกต่างกันทางสถิติ เมื่อพ่นด้วย SA ทุกอายุก่อนเก็บเกี่ยว การพ่น FA 2 วันก่อนเก็บเกี่ยว ส่งผลให้กวางตุ้งฮ่องเต้พันธุ์เจียไต๋มีปริมาณแคโรทีนอยด์ทั้งหมด และวิตามินซีเพิ่มขึ้นอย่างมีนัยสำคัญทางสถิติ แต่การพ่น FA ทุกอายุก่อนเก็บเกี่ยวในผักบุ้งจีนพันธุ์ยอดไผ่ 9 ไม่สามารถเพิ่มปริมาณสารต้านอนุมูลอิสระได้
DOI: 10.14457/tu.the.2014.165
title: Assessment of Thailand human resources; recommendations to ensure competiveness as AEC approaches

description: This independent study is, “Assessment Of Thailand Human Resources; Recommendations To Ensure Competiveness as Aec Approaches” aims to analyze the level of Thai workforce competiveness as the ASEAN Economic Community Approaches. The study will gauge foreign perspective towards Thailand’s workforce and highlight the key strength and weaknesses of the Thai workforce. This study is developed based on findings from both primary and secondary data collected via exploratory and descriptive research. The descriptive research methods are in-depth interviews and questionnaire. In-depth interviews were conducted in 2 different groups: The first group consists of 3 respondents from prominent international human resource consultancy firms. Following the in-depth interviews a questionnaire was developed and distributed to 50 respondents. The respondents are divided into two groups, the first group consisting of 26 individuals who are employed at a multinational firms based in Thailand and hold a managerial or senior level position. The second group consists of 24 individuals who are employed at a multinational based in ASEAN countries and holds a managerial or senior level designation.  All respondents were selected based on the specific criteria through personal contact or referrals.